**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 5/24.08.2018 година**

С 16 (шестнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Приемане отчета за текущо изпълнение на бюджета и на сметките за средства от Европейския съюз за полугодието на 2018 г. на община Хитрино.

*Докладва: Н.Исмаил- кмет на община*

**2.**Отпускане на временен безлихвен заем за авансово финансиране на плащания по Оперативна програма „Развитие на човешките ресурси, проект „Работа”.

*Докладва: Н.Исмаил- кмет на община*

**3.**Създаване на наблюдателна комисия към Общински съвет Хитрино, съгласно чл.170, ал.2 от Закона за изпълнение на наказанията и задържането под стража.

*Докладва: М.Ахмед- Председател на ОбС Хитрино*

**4.**Предложение до Министерство на образованието и науката за включване на училищата и детските градини от община Хитрино в актуализирания Списък на средищните детски градини и училища за учебната 2018/2019 година.

*Докладва: Илхан Ахмед- зам.кмет на община*

**5.**Утвърждаване структура на образователната мрежа на учебно-възпитателните заведения на територията на община Хитрино за учебната 2018/2019 година.

*Докладва: Илхан Ахмед- зам.кмет на община*

**6.**Изменение и допълнение на Наредба за управление на отпадъците на територията на община Хитрино, приета с Решение № 76 от 09.10.2014 година, точка 5.

*Докладва: Илхан Ахмед- зам.кмет на община*

**7.**Сключване на договор за встъпване в дълг и за спогодба с „Фаст Грийн” ЕООД, за намаляване на част от главницата (опрощаване) по изпълнително дело № 20188760400541.

*Докладва: Илхан Ахмед- зам.кмет на община*

**8.**Отчет за отдадената под наем общинска земя през стопанската 2017/2018 година.

*Докладва: Илхан Ахмед- зам.кмет на община*

**9.**Определяне земите от общинския поземлен фонд и отдаването им под наем.

*Докладва: Илхан Ахмед- зам.кмет на община*

**10.**Приемане на списък на пасищата, мерите и ливадите от ОПФ (общински поземлен фонд) за общо и индивидуално ползване.

*Докладва: Илхан Ахмед- зам.кмет на община*

**11.**Разглеждане и одобрение на разходи за лечение и рехабилитация на пострадалите по време на инцидента на 10.12.2016 година в село Хитрино

*Докладва: Илхан Ахмед- зам.кмет на община*

**12.**Одобряване на ПУП- ПР за корекция на действащия план за регулация на село Хитрино, обхващащ жп терените около прокараната жп линия в населеното място.

*Докладва: Ахмед Ахмед- зам.кмет на община*

**13.**Приемане на дарение на недвижим поземлен имот 6 (шест), включен в УПИ III- за озеленяване, в кв.1а, с площ от 530 кв.м. (петстотин и тридесет квадратни метра), по действащия план на село Хитрино, одобрен през 1984 година.

*Докладва: Илхан Ахмед- зам.кмет на община*

**14.**Информация за състоянието на престъпността и охраната на обществения ред през второто тримесечие на 2018 година в община Хитрино.

*Докладва: М.Ахмед- председател на ОбС Хитрино*

**15.** Докладни записки:

**15.1.**Докладна записка от г-н Нуридин Исмаил- кмет на община Хитрино, съдържаща отчет на получените и изразходвани средства по сметката на община Хитрино от дарения за подпомагане на пострадалите, вследствие от взрива на цистерни на влакова композиция в село Хитрино, за периода от 12.12.2016 година до 30.06.2018 година.

*Докладва: Н. Исмаил- кмет на община Хитрино*

**15.2.**Докладна записка от г-н Нуридин Исмаил- кмет на община Хитрино за одобряване на извършените разходи за командировки на Кмета на община Хитрино и Председателя на Общински съвет Хитрино.

*Докладва: Н. Исмаил- кмет на община Хитрино*

**15.3.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 57 от 10.08.2018 година за изменение на Протокол № 18 от 08.08.2018 година в едно със Списък на лицата за отпускане на финансова помощ за извършване на строително-ремонтни работи.

*Докладва: Ахмед Ахмед- зам.кмет на община*

**15.4.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 58 от 10.08.2018 година, за изменение на Протокол № 15 от 08.08.2017 година в едно със Списък на лицата за отпускане на финансова помощ, за извършване на строително ремонтни работи.

*Докладва: Ахмед Ахмед- зам.кмет на община*

**15.5.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 59 от 10.08.2018 година, за изменение на Протокол № 18 от 08.08.2017 година в едно със Списък на лицата за отпускане на финансова помощ, за извършване на строително ремонтни работи.

*Докладва: Ахмед Ахмед- зам.кмет на община*

**15.6.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 60 от 10.08.2018 година, за изменение на Протокол № 12 от 21.06.2017 година в едно със Списък на лицата за отпускане на финансова помощ, за извършване на строително ремонтни работи.

*Докладва: Ахмед Ахмед- зам.кмет на община*

**15.7.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 61 от 10.08.2018 година, за изменение на Протокол № 9 от 09.05.2017 година в едно със Списък на лицата за отпускане на финансова помощ, за извършване на строително ремонтни работи.

*Докладва: Ахмед Ахмед- зам.кмет на община*

**15.8.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 62 от 10.08.2018 година, за изменение на Протокол № 28 от 29.09.2017 година в едно със Списък на лицата за отпускане на финансова помощ, за извършване на строително ремонтни работи.

*Докладва: Ахмед Ахмед- зам.кмет на община*

**15.9.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 63 от 10.08.2018 година, в едно със Списък на лицата за отпускане на финансова помощ, за извършване на строително ремонтни работи.

*Докладва: Ахмед Ахмед- зам.кмет на община*

**16.**Питане.

**ПО ПЪРВА ТОЧКА ОТ ДНЕВНИЯ РЕД**

Приемане отчета за текущо изпълнение на бюджета и на сметките за средства от Европейския съюз за полугодието на 2018 г. на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.6, ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 65**

На основание чл.137, ал.2 от Закона за публичните финанси, Общински съвет Хитрино

Р Е Ш И:

Приема отчета за текущото изпълнение на бюджета и на сметките за средства от Европейския съюз за полугодието на 2018 година:

 Отчетът за касовото изпълнение на бюджета на община Хитрино е изготвен в съответствие с указанията ,дадени с ДДС № 4/2018 г.на Министерството на финансите и съдържа отчетите на община Хитрино и на второстепенни разпоредители с делегирани бюджети :

-СОУ „д-р Петър Берон”,с.Хитрино и ОУ „Панайот Волов”,с.Живково

Постъпилите приходи на община Хитрино през отчетния период са в размер на **4 034 925** лв.,в т.ч. на делегирани от държавата дейности – **2 272 019** лв. и на местните дейности – **1 762 906** лв., в т.ч. 67 840 лв.- дарения от страната.

Държавните субсидии за държавно делегираните дейности и тези за местни дейности към 30.06.2018 г.са изпълнени в размер, определен със Закона за държавния бюджет за 2018 г.

**I. ОБЩО ПРИХОДИТЕ са в размер на 4 034 925 лв., по параграфи и дейности, съгласно Приложение № 1 и 2.**

Постъпилите приходи на община Хитрино през отчетния период са в размер на **4 034 925** лв.,в т.ч. на делегирани от държавата дейности – **2 272 019** лв. и на местните дейности – **1 762 906** лв.

**1 . ПРИХОДИ ОТ ДЬРЖАВНИ ДЕЙНОСТИ в размер на 2 272 019 лв.**

|  |  |  |  |
| --- | --- | --- | --- |
| ИМЕ НА ПОКАЗАТЕЛ | ПЛАН | ОТЧЕТ | % |
| **1.Неданъчни приходи** | **23 000** | **-495**  |  |
| **2.Взаимоотношения с ЦБ****в.т.ч.** | **2 328 582** | **1 328 593** | 57,06 |
| Обща допълваща субсидия | 2 210 311 | 1 215 750 | 55,00 |
| Целеви трансфери за превоз ученици | 54 481  | 50 658 | 92,98 |
| Целеви трансфери за бедствия | 63 790 |  62 185 | 97,18 |
| **3.Трансфери между бюджети** | **101 030** | **101 030** | **100,00**  |
| **Всичко приходи** | **2 429 612** | **1 429 623** | **58,84** |
| **4.Временно съхран. на средства** |  | **2 663**  |  |
| **5.Преходен остатък** | **3 526 805** | **3 526 805** | **100.00** |
| **6.Наличност в края на периода** |  | **-2 686 577** |  |
| **ВСИЧКО ДЪРЖАВНИ ПРИХОДИ** | **5 964 149** | **2 272 019** | **38,00** |

Наличността към 30.06.2018 г.на държавните дейности е в размер на **2 686  577 лв**., в това число на делегираните от държавата дейност „Общообразователни училища” - 56 365 лв., по училища:

-СУ Хитрино – **49 021** лв.и ОУ Живково – 7 344 лв.

 **2. ПРИХОДИ ОТ МЕСТНИ ДЕЙНОСТИ са в размер на 1 762 906 лв.**

|  |  |  |  |
| --- | --- | --- | --- |
|  Наименование на приходите | План | отчет | % |
| **1.Собствени приходи в т. ч.** | **1 467 575** | **548 300** | **37,36** |
| - Имуществени и др. данъци | 247 735 | 162 488 | 65,59 |
| - Неданъчни приходи | 1 219 840 | 385 812 | 31,63 |
| **2. Взаимоотношения с ЦБ в т. ч.** | **1 208 500** | **638 837** | **52,86**  |
| - Обща изравнителна. субсидия | 643 000 | 358 175 | 55.70  |
| - Целева субсидия за капиталови разходи | 283 852 |   |   |
| **-**Целеви трансфер за текущ ремонт улици | 281 648 | 280 662 | 99,65 |
| **3.Трансфери м/у бюджетни сметки**  | **-57 140** | **-20 266**  | **35,47**  |
| **4.Временни безлихвени заеми** | **96 318** | **87 718**  | **91,07**  |
| **Всичко приходи** | ***2 715 253*** | ***1 254 589***  | ***46,21***  |
| 5**.**Предходен остатък 6.Наличност в края на периода |  7 620 794  |  7 620 794- 7 112 477 |   |
| **ВСИЧКО ОБЩИНСКИ ПРИХОДИ** | **10 336 047** | **1 762 906** | **17,06**  |

 Общинските приходи са изпълнени в размер на 46,22 %,от които собствените приходи -37,33 %, в т. ч. данъчни приходи 65,32 % и неданъчни приходи 31,64 %.

Нетният приход на собствените приходите е в размер на 531 324 лв., след приспадане на внесените данъци-данък върху добавена стойност, данъка върху приходите от стопанска дейност и приходите от дарения, при план 1 422 575 лв. или 22.80%

Наличността в местните дейности е в размер на 7 112 477 лв.

**II. ОБЩО РАЗХОДИТЕ са в размер на 4 034 925 лв. по параграфи и дейности ,съгласно Приложение № 3 и 4.**

**1.РАЗХОДИ ЗА ДЬРЖАВНИ ДЕЙНОСТИ – 2 272 019 лв.**

|  |  |  |  |
| --- | --- | --- | --- |
| Дейности | План | отчет | % |
| 1. Общи държавни служби | 793 886 | 401 679 | 50.62 |
| 2.Отбрана и сигурност | 210 261 | 37 669 | 18.10 |
| 3.Образование | 1 349 614  | 661 365 | 49.00 |
| 4.Учил.здравеопазване | 27 837 | 8 837 | 32.14 |
| 5.ПВЗ и Социално осигуряване | 3 454 586 | 1 095 720 | 31.72 |
| 6.Читалища и физ.дейност | 139 163 | 66 749 | 48.20 |
| Всичко разходи за държавни дейности | **5 975 747** | **2 272 019** | **38.02** |

**2. РАЗХОДИ ЗА МЕСТНИ ДЕЙНОСТИ – 1 752 734 лв.**

|  |  |  |  |
| --- | --- | --- | --- |
| Функции | План | отчет |  %  |
| 1. Общи държавни служби -издръжка | 1 424 346 | 264 786 | 18.61 |
| 2. Отбрана и сигурност | 40 474  | 15 263  | 37.60  |
| 3.Образование –ЦДГ  | 85 284 | 28 969 | 34.11  |
| 4.Социално осигуряване | 1 143 784 | 404 872 | 35.40 |
| 5.БКС и екология | 5 970 252 | 794 038 | 13.30 |
| 6.Почивно дело,култура,религиозни дейности | 848 404 | 144 062 | 16.98 |
| 7.Икономически дейности-рем.пътища и горско стоп. | 548 715 | 100 744 | 18.40  |
| 8.Резерв за неотложни разходи и лихви | 78 600  | 0  |   |
| **Разходи за общински дейности** | **10 139 859** | **1 752 734**  | **5,92** |

Средствата във функция „Социално осигуряване”са от получени дарения за пострадалите от влаковата катастрофа.

**3.Дофинансиране на делегирани от държавата дейности -10 172 лв.**

|  |  |  |  |
| --- | --- | --- | --- |
| Функции | План | отчет |  %  |
| 1. Общи държавни служби -издръжка | 54 300 | 6 854  | 5,33  |
| 2.Образование  | 38 404 | 3 318  |   |

**4.КАПИТАЛОВИ РАЗХОДИ** - Към отчетния период направените капиталови разходи са в размер на 425 174 лв., в т.ч. 0 лв. от целева субсидия и от собствени приходи 425 174 лв. при план 7 645 018 лв.

**По обекти и източници на финансиране,съгласно Приложение № 5.**

**5.ИЗВЪНБЮДЖЕТНИ СМЕТКИ И ФОНДОВЕ ПО ПРОЕКТИ**

|  |  |  |  |  |
| --- | --- | --- | --- | --- |
| Наименование на фондове и сметки | Наличност към 01.01.  | Приходи | Разходи  | Остатък |
| **ОП”Развитие на човешките ресурси”в т ч.**1.Проект „Подобряване на качеството на образованието,чрез въвеждане на ЦОУ”2.Проект “Подкрепа за независим и пълноценен живот”3.Проект „Приеми ми -2015” |  5 |  11 782 87 71818 756  |   9 119 87 71818 756  | 2 6635  |

**6.Състояние на общинския дълг - към 30.06.2018 г. – общината няма поет общински дълг**

**7.**Към 30.06.2018 г.Община Хитрино няма просрочени задължения.

Просрочените вземания са в размер на 224 693 лв.от наем земя и наем имущество и са събираеми през 2018 г. и други 41 714 лв.

**ПО ВТОРА ТОЧКА ОТ ДНЕВНИЯ РЕД**

Отпускане на временен безлихвен заем за авансово финансиране на плащания по Оперативна програма „Развитие на човешките ресурси, проект „Работа”.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.10, ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 66**

На основание чл.104, ал.1, т.5 от Закона за публичните финанси, Общински съвет Хитрино

Р Е Ш И:

Дава съгласие за отпускане на временен безлихвен заем за авансово финансиране на плащания за възнаграждения и осигурителни вноски на наетите лица по Оперативна програма „Развитие на човешките ресурси, Договор № РР-03-14-824# 7/11.06.2018 година за осигуряване на заетост по Проект „Работа” с Агенция по заетостта, финансиран със средства от Европейския съюз, в размер на 226 942.32 лв., до възстановяването им.

**ПО ТРЕТА ТОЧКА ОТ ДНЕВНИЯ РЕД**

Създаване на наблюдателна комисия към Общински съвет Хитрино, съгласно чл.170, ал.2 от Закона за изпълнение на наказанията и задържането под стража.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.1 и ал.2 и чл.27, ал.4 от ЗМСМА (Закона за местното самоуправление и местната администрация) прие

**РЕШЕНИЕ № 67**

На основание чл.170, ал.2 от Закона за изпълнение на наказанията и задържането под стража (ЗИНЗПС) и във връзка с чл.5, ал.1 от Правилника за организацията и дейността на Общински съвет Хитрино, неговите комисии и взаимодействието му с общинската администрация, Общински съвет Хитрино

**Р Е Ш И:**

**I.**Създава наблюдателна комисия по чл.170, ал.2 от Закона за изпълнение на наказанията и задържането под стража в състав председател и 3 (трима) членове.

**II.**Определя следните свои представители в Наблюдателната комисия към Общински съвет – Хитрино:

Председател: Михаела Георгиева Георгиева- юрисконсулт на община Хитрино.

Членове:

1.Ефраим Ибрахим Реджеб- общински съветник при Общински съвет Хитрино

2.Йонка Станчева Томова- общински съветник при Общински съвет Хитрино.

3.Ридван Али Муса- гл.специалист ОМП при Общинска администрация Хитрино.

**III.**Възлага на Председателя на Общински съвет – Хитрино да уведоми Областна служба „Изпълнение на наказанията” за настоящото решение за излъчване на свой представител за член на наблюдателната комисия. Поименният състав на комисията да се утвърди от Председателя на Обшински съвет- Хитрино и председател на комисията.

**IV.** Наблюдателната комисия осъществява своята дейност по ред и начин, определен с вътрешни правила, които се приемат с обикновено мнозинство от състава на комисията на нейното заседание.

**V.**Издръжката на наблюдателната комисия се осигурява от Общински съвет- Хитрино.

**ПО ЧЕТВЪРТА ТОЧКА ОТ ДНЕВНИЯ РЕД**

Предложение до Министерство на образованието и науката за включване на училищата и детските градини от община Хитрино в актуализирания Списък на средищните детски градини и училища за учебната 2018/2019 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.20 от ЗМСМА (Закона за местното самоуправление и местната администрация) прие

**РЕШЕНИЕ № 68**

На основание чл.53, ал.5 от Закона за предучилищното и училищното образование и Постановление на Министерски съвет № 128/29.06.2017 година, Общински съвет Хитрино

Р Е Ш И:

**1.**Предлага на Министъра на образованието и науката при актуализиране на Списъка на средищните детски градини и училища за учебната 2018/2019 година, в същия да бъдат включени:

-СУ (средно училище) „Д-р Петър Берон” с.Хитрино, ул.”Възраждане” № 20;

-ОУ (основно училище) „Панайот Волов” с.Живково, ул.”Тополите” № 5;

-ДГ (детска градина) „Първи юни” с.Хитрино, ул.”Ален мак” № 2;

-ДГ (детска градина) „Червената шапчица” с. Трем, ул.”Свобода” № 5.

**2.**Възлага на кмета на общината в изпълнение на т.1 от настоящото решение да внесе мотивирано предложение до Министерство на образованието и науката за включване на горе упоменатите училища и детски градини в актуализирания Списък на средищните детски градини и училища за учебната 2018/2019 година.

**ПО ПЕТА ТОЧКА ОТ ДНЕВНИЯ РЕД**

Утвърждаване структура на образователната мрежа на учебно-възпитателните заведения на територията на община Хитрино за учебната 2018/2019 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.20 от ЗМСМА (Закона за местното самоуправление и местната администрация) прие

**РЕШЕНИЕ № 69**

На основание чл.282, ал.21, ал.1, т.3 от Закона за предучилищното и училищно образование и чл.68, чл.69 от Наредба за финансирането на институциите в системата на предучилищното и училищното образование на МОН (Министерство на образованието и науката), Общински съвет Хитрино

Р Е Ш И:

**1.**Утвърждава общинска образователна мрежа за учебната 2018/2019 година, както следва:

 • 2 общински училища

 - ОУ (основно училище) „П.Волов”, с. Живково, с общ брой ученици от І-VІІ клас - 40, с обхват на учениците от селата Калино и Иглика

 - СУ (средно училище) „Д-р П.Берон”, с. Хитрино, с общ брой ученици от І-ХІІ клас - 218, с обхват на учениците от селата Байково, Близнаци, Висока поляна, Върбак, Добри Войников, Каменяк, Звегор, Длъжко, Развигорово, Сливак, Тимарево, Тервел, Трем, Черна.

 • 5 детски градини

 - ДГ”Първи юни”, с.Хитрино- 2 групи, 40 деца, с обхват на децата от селата Близнаци, Каменяк, Развигорово, Звегор, Върбак,

 - ДГ”Червената шапчица”, с.Тимарево- 1 смесена група с 24 деца

 - ДГ”Червената шапчица”, с.Трем- 1 смесена група с 12 деца, с обхват на децата от селата Добри Войниково, Байково, Студеница,

 - ДГ”Радост”, с.Живково- една смесена група с 13 деца, с обхват на децата от селата Калино и Иглика,

 - ДГ”Славейче”, с.Черна- една смесена група- 12деца.

 **2.** За учебната 2018/2019 година допуска изключение от минималния брой на учениците в паралелките, по чл. 68 и чл. 69 от Наредба за финансирането на институциите в системата на предучилищното и училищното образование на МОН, като осигурява допълнителни средства за обезпечаване на учебния процес извън определените по стандарти за съответната дейност, както следва:

 - ОУ „П.Волов”, с. Живково- **24 456.80 лева,**

 - СУ „Д-р П.Берон”, с. Хитрино **1 930.80 лева.**

 **3.** Възлага на Кмета на община Хитрино да извърши последващи действия, съгласно чл. 69 от Наредба за финансирането на институциите в системата на предучилищното и училищното образование на МОН.

**ПО ШЕСТА ТОЧКА ОТ ДНЕВНИЯ РЕД**

Изменение и допълнение на Наредба за управление на отпадъците на територията на община Хитрино, приета с Решение № 76 от 09.10.2014 година, точка 5.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 70**

Изменя и допълва Наредба за управление на отпадъците на територията на община Хитрино, приета с Решение № 76, по Протокол № 7 от 09.10.2014 година, точка 5, както следва:

**• чл. 2:**

- към т. 1 е добавен предишният текст на т. 6

- т. 4 представлява предишният текст на т. 5

- т. 5 представлява предишният текст на т. 7

- т. 6 представлява предишният текст на т. 4, изм., като придобива следния вид: „Масово разпространени отпадъци /МРО/ - отработени моторни масла и отпадъчни нефтопродукти; излязло от употреба електрическо и електронно оборудване (ИУЕЕО); излезли от употреба гуми (ИУГ); негодни за употреба батерии и акумулатори (НУБА); излезли от употреба моторни превозни средства (ИУМПС).

**•** Поради това, че **чл. 5** фигурира два пъти като номер в Наредбата, вторият по ред става чл. 6, следователно и предишният чл. 6 става чл. 7. Съдържанието на текстовете се запазва.

**•** Добавя се нов **чл. 8** със следното съдържание: „(1) Притежателите на отпадъци са всички лица, причинители на отпадъци, както и лицата, в чието владение се намират те.

 (2) Притежателите на отпадъци по ал. 1 са длъжни:

1. да изпълняват разпоредбите на националното и местното законодателство за събиране, транспортиране и третиране на отпадъците;

2. да предприемат всички мерки за несмесване на опасни отпадъци с други отпадъци или на оползотворими с неоползотворими отпадъци;

3. да организират безопасното съхраняване на отпадъците, за които няма подходящи средства за третиране до предаването им на лица, притежаващи разрешение, комплексно разрешително или регистрационен документ;

(4) Притежателите на отпадъци ги предоставят за събиране, транспортиране, оползотворяване или обезвреждане на лица, притежаващи разрешение, комплексно разрешително или регистрационен документ за съответната дейност, или ги оползотворяват и/или обезвреждат сами в съответствие с действащото законодателство и настоящата наредба.”

**• чл. 9** представлява предишният текст чл. 7, като ал. 1 е допълнена и придобива следния вид: „Физическите лица, пребиваващи на територията на община Хитрино и юридически лица, извършващи дейност на територията на община Хитрино имат право”.

**• чл. 10** представлява предишният текст на чл. 8.

**•** Добавя се нов **чл. 11** със следното съдържание: „(1) Почистването и поддържането на чистотата в сградите, дворовете и прилежащите към сградите територии се осигурява от физическите или юридическите лица, които експлоатират и стопанисват сградата.

(2) Отговорност за замърсяването на дворовете и на прилежащите към сградите територии носят:

1. Ръководителят на съответното юридическо лице, което стопанисва и експлоатира сградата.

2. Живущите в жилищната сграда.”

**• Чл. 12** представлява предишният текст на чл. 11, като се добавя нова т. 23 със следното съдържание: „Паркиране на превозни средства по начин, по който би попречил на събирането и извозването на отпадъците, поддържане чистотата на териториите за обществено ползване и снегопочистване.”

**•** Добавят се нови **чл. 13, чл. 14 и чл. 15** съответно със следните текстове:

**Чл. 13.** Притежателите на битови отпадъци са длъжни да:

1. изхвърлят битовите отпадъци в съдове, предоставени за тази цел;

2. опазват съдовете за отпадъци, като не ги повреждат, не ги разместват извън определените за това места и не запалват отпадъци в тях;

3. събират разделно опасните отпадъци от бита и ги предават за третиране на лица, притежаващи съответното разрешение по ЗУО, в съответствие с организираната система за разделно събиране;

4. спират и паркират МПС по начин, който не възпрепятства достъпа и обслужването на съдовете за битовите отпадъци;

5. изхвърлят обемните битови отпадъци (едрогабаритни отпадъци) на определените от кмета на съответния район места;

6. изхвърлят пепел и сгурия на определените от кмета общината или от оправомощено от него лице места или в предоставените за целта съдове.”

**Чл. 14.** Забранява се:

1. изхвърлянето на битови отпадъци извън специализираните за тях съдове и в съдове за разделно събиране на отпадъци;

2. повреждането, местенето на съдовете за битови отпадъци, извън определените за това места, както и запалването на отпадъците в тях или извън тях;

3. смесването на битови отпадъци с разделно събрани: биоотпадъци; масово разпространени отпадъци; отпадъчни материали от хартия, картон, пластмаса, метал и стъкло и опасни отпадъци, при наличие на въведени системи за разделното им събиране;

4. изваждането на отпадъци от съдовете за битови отпадъци, освен на лицата, на които е възложено тяхното обслужване;

5. изхвърлянето на пепел и сгурия в съдовете за битови отпадъци и в тези за разделно събиране на отпадъци.

**Чл. 15.** Кметът на общината осигурява площадка на територията на община Хитрино за безвъзмездно предаване на опасни битови отпадъци от домакинствата в съответствие на изискванията на чл. 19, ал. 3, т. 11 от ЗУО.

**• Чл. 16** представлява предишен чл. 10.

**• Чл. 17** представлява предишен чл. 11, трансформиран в следния текст: „Отговорни за събирането, извозването, оползотворяването и обезвреждането на битовите отпадъци са лицата, на които общината е възложила изпълнението на съответните дейности.”

**• Чл. 18 и чл. 19** представляват предишните текстове съответно на чл. 12 и чл. 13, като „чл. 10” в тях се заменя съответно с „чл. 16”.

**• Чл. 20** представлява предишен чл. 14.

**•** Съдържанието на текстовете на членовете от **раздел пети** се запазва, номерацията е променена – съответно чл. 15-19 стават чл. 21-25.

**•** Съдържанието на текстовете на членовете от **раздел шести** се запазва, номерацията е променена – съответно чл. 20-22 стават чл. 26-28.

**•** Съдържанието на текстовете на членовете от **раздел седми** представлява досегашният раздел осми, съдържанието на текстовете се запазва, номерацията е променена – съответно чл. 41 - 49 стават чл. 29-37.

**•** Съдържанието на текстовете на членовете от **раздел осми** представлява досегашният раздел девети, съдържанието на текстовете се запазва, номерацията е променена – съответно чл. 53 - 55 стават чл. 38-40.

**•** Заглавието на **раздел девети** представлява трансформирано заглавие на досегашния раздел седми и придобива следния вид: „Масово разпространени отпадъци отработени масла”

- чл. 41 представлява досегашния текст на чл. 23

- чл. 42 представлява досегашния текст на чл. 24

- чл. 43 представлява досегашния текст на чл. 25

**•** Добавя се нов **раздел десети** със следното заглавие: „Масово разпространени отпадъци излязло от употреба електрическо и електронно оборудване”

- чл. 44-49 запазват съдържанието на досегашните чл. 29-34

**•** Добавя се нов **раздел единадесети** със следното заглавие: „Масово разпространени отпадъци излезли от употреба гуми”

- чл. 50-53 запазват съдържанието на досегашните чл. 35-38

**•** Добавя се нов **раздел дванадесети** със следното заглавие: „Масово разпространени отпадъци негодни за употреба батерии и акумулатори”

- чл. 54 представлява съдържанието на предишен чл. 39, като в края на т. 1 на ал. 1 е добавено „съгласно разпоредбите на Наредба за батерии и акумулатори и за негодни за употреба батерии и акумулатори ( в сила от 11.06.2013 г.)”

- чл. 55 запазва съдържанието на досегашен чл. 40

**-** добавя се **нов чл. 56** със следното съдържание: „Системите за разделно събиране на НУБА не трябва да възпрепятстват функционирането на съществуващите системи за събиране на битови отпадъци и за разделно събиране на други масово разпространени отпадъци.”

**•** Добавя се нов **раздел тринадесети** със следното заглавие: „Масово разпространени отпадъци излезли от употреба моторни превозни средства”

- отменя се досегашният чл. 26

- досегашният чл. 27, ал. 1 и ал. 2 се трансформира в ал. 2 на **новия чл. 57**, който придобива следния вид:

**Чл.57. „**(1) Кметът на община Хитрино организира дейностите по събирането на ИУМПС и предаването им в центровете за разкомплектоване, за което уведомява „Пътна полиция” при областна дирекция на Министерството на вътрешните работи по месторегистрация на МПС.

(2) Кметът на общината извършва дейностите по ал. 1, като сключва договор с:

1. организация по оползотворяване на ИУМПС;

2. лица, които изпълняват задълженията си индивидуално.”

- добавя се **нов** **чл. 58** със следното съдържание: „Собствениците на ИУМПС:

(1) са длъжни да ги предават на площадки за събиране и съхраняване или в центрове за разкомплектоване;

(2) подават декларация по образец в съответната районна администрация, удостоверяваща желанието на собственика на МПС да го предаде на площадка за съхраняване или център за разкомплектоване, като не заплащат такси и разноски за транспортирането им. Собствениците на ИУМПС заплащат разноски за приемането им единствено в случаите, когато предаваните ИУМПС съдържат добавени към тях други отпадъци или предаваните ИУМПС не съдържат основни компоненти.

(3) могат да ги съхраняват на поземлени имоти – тяхна собственост или на съсобствени имоти до предаването им на местата по ал.1.”

- добавя се **нов** **чл. 59** със следното съдържание: „(1) Операторът на центъра за разкомплектоване и/или операторът на площадка за събиране и съхраняване издава за всяко прието ИУМПС удостоверение за разкомплектоването му по чл. 19 от Наредба за излезлите от употреба моторни превозни средства (обн., ДВ, бр. 7 от 25.01.2013 г.).

(2) Удостоверението по ал. 1 служи като доказателство съгласно чл.18а, ал. 2, т. 3 от Наредба № I-45 от 2000 г. за регистриране, отчет, пускане в движение и спиране от движение на моторните превозни средства и ремаркета, теглени от тях и реда за предоставяне на данни за регистрираните пътни превозни средства (изм. – ДВ, бр. 67 от 2012 г.)

(3) Собственикът на излязлото от употреба МПС представя пред органите на МВР сектор „КАТ – Пътна полиция” копие на удостоверението по ал. 1 като неразделна част от документите за прекратяване на регистрация съгласно чл.18а, ал.2, т. 3 от Наредба № I-45 от 2000 г.

(4) Собственикът на излязлото от употреба МПС не дължи такси за издаването на удостоверението по ал. 1.”

- добавя се **нов** **чл. 60** със следното съдържание: „(1) Кметът на Община Хитрино назначава комисия в състав служители от общинската администрация Хитрино.

(2) Комисията:

1. установява наличието или не на излезли от употреба моторни превозни средства /ИУМПС/, паркирани /изоставени/ в имоти общинска собственост /тротоари, улици, площади, зелени площи и др./;

2. издава предписания на собствениците за преместване на ИУМПС, паркирани /изоставени/ в имоти общинска собственост, съгласно образец – Приложение № 1  и по реда на § 6, т. 45 от Закона за движение по пътищата и съгласно § 1, т. 2 от Наредбата за излезли от употреба МПС;

3. съставя констативни протоколи за техническото състояние на ИУМПС, съгласно образец – Приложение № 2;

4. съставя констативни протоколи за неизпълнение на предписанията за преместване съгласно образец – Приложение № 3;

(3) Собствениците на ИУМПС се уведомяват за предписанието за преместване лично срещу подпис или чрез писмо с обратна разписка.

(4) В случай, че собственикът на ИУМПС не може да бъде уведомен за предписанието поради трайно отсъствие от страната или по други причини и когато излязлото от употреба моторно превозно средство е без регистрационни номера, предписанието се съставя в присъствието на двама свидетели и се връчва чрез трайно залепване на стикер - [Приложение № 4](http://old.shumen.bg/doc/1705044.pdf), на видно място върху моторното превозно средство.

(5) Едновременно с връчването на предписанието /респективно залепване на стикера/ се съставя протокол за техническото състояние на ИУМПС по образец – Приложение № 2.

(6) Когато собственикът е неизвестен, или макар известен, не може да бъде уведомен поради трайно отсъствие от страната или по други обективни причини, към констативния протокол се прилага служебна записка и/или други документи, удостоверяващи извършените действия и констатации.

(7) Собственикът на излязлото от употреба моторно превозно средство е длъжен да го премести в собствен поземлен имот или на определените от кмета на общината площадки за временно съхранение в следните срокове: излязлото от употреба моторно превозно средство по смисъла на § 1, т. 1, буква „а“ и „б“ от допълнителните разпоредби на Наредбата за излезли от употреба МПС - 14 дни, а за излезлите от употреба моторни превозни средства по смисъла на буква „в“ - 3 месеца.

(8) Изискването за връчване на предписанието за преместване на ИУМПС в сроковете, посочени в ал. 7 се счита за изпълнено с неговото връчване /респективно залепването на стикера/. Когато последният ден на срока е неприсъствен, срокът изтича в 24 часа на първия следващ присъствен ден.

(9) При неизпълнение на предписанието за преместване, кметът на общината издава заповед за преместване на излязлото от употреба МПС на площадка за временно съхранение. След изтичане на сроковете по АПК, заповедта се изпълнява от икономически оператор, притежаващ разрешение по чл. 35, ал. 1 от ЗУО и сключен договор с община Хитрино.

(10) Преместването на излезли от употреба МПС на друго място, на общинска или държавна публична собственост, не спира изпълнението на предписанието.”

- добавя се **нов** **чл. 61** със следното съдържание: „(1) При преместването на ИУМПС на площадката за временно съхраняване, икономическият оператор издава документи и води отчетност съгласно разпоредбите в Наредбата за излезлите от употреба моторни превозни средства;

(2) ИУМПС се пазят на площадката за временно съхраняване и се предават в център за разкомплектоване не по-рано от 14 дни от датата на приемането им.

(3) В срока по предходната алинея собственикът има право да поиска връщане на автомобила. Освобождаването на автомобила се извършва след като собственикът заплати на икономическия оператор направените разходи във връзка с принудителното преместване и временното съхраняване на площадката.”

- предишният текст на **чл. 28** се трансформира в **чл. 62,** като се добавя нова т. 3: „съхраняването на ИУМПС в имоти общинска собственост.”

**•** Създава се нов **раздел четиринадесети** със заглавие „Контрол и административно-наказателни разпоредби”, който включва трансформирани членовете от досегашните раздели девети и десети.

- отменят се досегашните чл. 58 и чл. 59

- чл. 63 представлява съдържанието на предишен чл. 56

- чл. 64 представлява съдържанието на предишен чл. 57

- чл. 65 запазва съдържанието на предишен чл. 60, като ал. 1 се трансформира в следния текст: „За нарушаване на тази Наредба виновните физически лица се наказват с глоба, а виновните юридически лица или еднолични търговци с имуществена санкция в размер до 500 лв.”

- чл. 66 представлява съдържанието на предишен чл. 61

- чл. 67 представлява съдържанието на предишен чл. 62, ал. 3

- чл. 68, ал. 1 представлява съдържанието на предишната ал. 1 на чл. 62, изм. и придобива следния вид: „Нарушенията по настоящата наредба се установяват с актове за установяване на административни нарушения, съставени от длъжностни лица, оправомощени със заповед на кмета на община Хитрино”

- чл. 68, ал. 2 представлява съдържанието на предишната ал. 4 на чл. 62, изм., като се добавя „към момента на извършване на нарушението”.

- чл. 69, ал. 1 представлява съдържанието на предишната ал. 2 на чл. 62 и придобива следния вид: „Въз основа на съставените актове кметът на общината или оправомощени от него длъжностни лица издават наказателни постановления.”

- добавя се нова ал. 2 на чл. 69 със следния текст: „Наказателните постановления подлежат на обжалване пред Районен съд – гр. Шумен чрез кмета на община Хитрино.”

- чл. 70 представлява съдържанието на предишен чл. 63

**• Допълнителните разпоредби** се трансформират в раздел петнадесети; добавят се нови точки и съответно номерацията се променя, т.к. точките вървят по азбучен ред.

- добавя се нова точка „**"Излязло от употреба моторно превозно средство"** е отпадък по смисъла на § 1, т. 17 от допълнителните разпоредби (ДР) на ЗУО, в т.ч.:

а) моторно превозно средство с прекратена регистрация, за което има изрично писмено уведомление от лицензиран застраховател, съгласно чл. 18а, ал. 2, т. 1 от Наредба № I-45 от 2000 г.;

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;

в) изоставено регистрирано МПС.”

- добавя се нова точка: **"Изоставено регистрирано МПС**" по смисъла на § 6, т. 45 от ДР на ЗДП - ИУМПС, което се намира върху имот - държавна или общинска собственост, изоставено е от собственика си и той не се яви пред компетентните органи в тримесечен срок от уведомяването му по надлежния ред.”

- добавя се нова точка: „**"Разкомплектоване на ИУМПС"** е дейност, извършвана в центровете за разкомплектуване за отстраняване на опасните вещества от тях, разглобяване, разкъсване на парчета или раздробяване, както и всяка друга операция, извършвана с цел подготовка за оползотворяване на ИУМПС или на техни компоненти или подготовка за обезвреждане на неподлежащите на повторна употреба и оползотворяване компоненти и материали.”

- добавя се нова точка: **„Център за разкомплектоване"** е място за съхраняване и разкомплектуване на ИУМПС.”

- в текста на предишна т. 23 (сега т. 26) - **„Третиране на отпадъци"** са дейностите по оползотворяване или обезвреждане, включително подготовката преди оползотворяване или обезвреждане” се добавя „съгласно § 1, т. 44 от ДР на ЗУО”

**•** В **Преходните и заключителни разпоредби** в § 2.:

- в т. 1 „чл. 10” се заменя съответно с „чл. 16”

- в т. 2 „чл. 42” се заменя съответно с „чл. 30”

- в т. 5 „чл. 39, ал. 3” се заменя съответно с „чл. 54, ал. 3”

Добавят се § 4 и 5 със следното съдържание:

**§ 4.** Настоящата наредба актуализира Наредба за управление на отпадъците на територията на община Хитрино, приета с Решение № 76 по Протокол 7 от 09.10.2014 г., т. 5.

**§ 5.** Измененията и допълненията на настоящата наредбата, приети с Решение № 70 по Протокол № 5 от 24.08.2018 г. влизат в сила от деня на публикуването им в местен ежедневник.

**ПО СЕДМА ТОЧКА ОТ ДНЕВНИЯ РЕД**

Сключване на договор за встъпване в дълг и за спогодба с „Фаст Грийн” ЕООД, за намаляване на част от главницата (опрощаване) по изпълнително дело № 20188760400541.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 71**

На основание чл. 101 и чл.365 от ЗЗД (Закона за задълженията и договорите), Общински съвет Хитрино

Р Е Ш И:

**1.**Да се сключи договор за встъпване в дълг и за спогодба между община Хитрино- като кредитор, „Фаст Грийн” ЕООД като длъжник и Шенол Неждет Юсню като поемател, по силата на който поемателят да встъпи в задължението на „Фаст Грийн” ЕООД за заплащане на парични суми, дължими се по и.д. № 20188760400541, срещу ангажимента на общината да направи отстъпка, като се откаже от 20% от главницата по изпълнително дело, цялата в размер на 2117.26 лв. или сума от 423.45 лв.

**2.**Упълномощава кмета на община Хитрино да сключи договор за встъпване в дълг и за спогодба с длъжника „Фаст Грийн” ЕООД и с поемателя Шенол Неждет Юсню.

**ПО ОСМА ТОЧКА ОТ ДНЕВНИЯ РЕД**

Отчет за отдадената под наем общинска земя през стопанската 2017/2018 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 72**

На основание чл.32 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

Приема изготвения отчет за отдадената под наем общинска земя през стопанската 2017/2018 година. Приложение към докладната записка.

**ПО ДЕВЕТА ТОЧКА ОТ ДНЕВНИЯ РЕД**

Определяне земите от общинския поземлен фонд и отдаването им под наем.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 73**

На основание чл.21, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

**1.**Общински съвет Хитрино утвърждава приложения списък на земите от общинския поземлен фонд за отдаване под наем по населени места. Приложение към докладната записка.

**2.**Свободната нераздадена общинска земя да се отдаде под наем чрез търг с тайно наддаване по реда на Наредбата за реда за придобиване, управление и разпореждане с общинско имущество и по чл.14, ал.1, ал.3 и ал.8 от Закона за общинската собственост за срок от 10 (десет) стопански години, начиная от 2018/2019 стопанска година.

**3.**Цени на декар земеделска земя за една стопанска година, както следва:

-от I-ва до IV-та категория включително 50 (петдесет) лева на декар;

-V-та и VI-та категория – 45 (четиридесет и пет) лева на декар;

-VII-ма, VIII-ма и IX-та категория – 30 (тридесет) лева на декар.

**4.**За отдадената под наем общинска земя да се сключат анекси към договорите по новите цени.

**ПО ДЕСЕТА ТОЧКА ОТ ДНЕВНИЯ РЕД**

Приемане на списък на пасищата, мерите и ливадите от ОПФ (общински поземлен фонд) за общо и индивидуално ползване.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 74**

На основание чл.37и, ал.3 от Закона за собствеността и ползването на земеделските земи (ЗСПЗЗ), Общински съвет Хитрино

Р Е Ш И:

**1.**Утвърждава списък на пасищата, мерите и ливадите от ОПФ (общински поземлен фонд) по землища за индивидуално ползване, съгласно Приложение № 1 към докладната записка.

**2.**Приемане на план за паша за стопанската 2018/2019 г. и правила за ползване на пасищата и мерите. Приложение № 1 от 1 към протокола.

**3.**Имотите да бъдат разпределени на правоимащите, съгласно изискванията, заложени в чл.37и от Закона за собствеността и ползването на земеделските земи (ЗСПЗЗ), като бъдат предоставени за ползване под наем за срок от 5 (пет) стопански години, при годишна наемна цена от 6 (шест) лева за декар.

**4.**Всички останали имоти, които не са обхванати в списъка по Приложение № 1 остават за общо ползване от местните животновъди.

**5.**Упълномощава кмета на община Хитрино да предприеме всички необходими действия по изпълнение на решението.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Разглеждане и одобрение на разходи за лечение и рехабилитация на пострадалите по време на инцидента на 10.12.2016 година в село Хитрино

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.23 и ал.2 от ЗМСМА (Закона за местното самоуправление и местната администрация) прие

**РЕШЕНИЕ № 75**

Съгласно Заповед № РД 01-890/14.12.2016 година на Министъра на труда и социалната политика и Заповед № РД – 440/27.12.2016 година на Кмета на община Хитрино, за назначена комисия за извършване на проверка на всички факти и обстоятелства на подадените заявления по образец за отпускане на социална помощ, в изпълнение на Вътрешните правила за дейността и организацията на звеното към „Фонд социална закрила” за реализиране, администриране и мониторинг на цялостната дейност по проект „Социално подпомагане на населението на село Хитрино, област Шумен за преодоляване на последствията от железопътния инцидент на 10.12.2016 година”, одобрени с Решение на Управителния съвет на Фонд „Социална закрила” по Протокол № 2 от 16.01.2017 година, доп. и изм. с Решение на УС по Протокол № 4 от 15.02.2017 година, Общински съвет Хитрино

Р Е Ш И:

Одобрява разгледания Протокол № 13 от 13.08.2018 година и списък към протокола (приложение № 1 към докладната записка) за покриване на разходи за лечение и рехабилитация на пострадалите по време на инцидента на 10.12.2016 година в село Хитрино.

**ПО ДВАНАДЕСЕТА ТОЧКА ОТ ДНЕВНИЯ РЕД**

Одобряване на ПУП- ПР за корекция на действащия план за регулация на село Хитрино, обхващащ жп терените около прокараната жп линия в населеното място.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.11 и ал.2 от ЗМСМА (Закона за местното самоуправление и местната администрация) прие

**РЕШЕНИЕ № 76**

На основание чл.136, ал.1 от ЗУТ (Закона за устройство на територията), във връзка с чл.134, ал.2, т.4 от ЗУТ, Общински съвет Хитрино

Р Е Ш И:

I.Одобрява Подробен устройствен план (ПУП)- План за регулация (ПР) за корекция на действащия план за регулация село Хитрино, одобрен със заповед № РД-25-499 от 30.05.1984 година и променен с Решение № 60 от 07.08.2009 година на Общински съвет Хитрино на УПИ I-ЖП район в квартал 40, засягащ части от имоти общинска собственост, а именно: южната част от УПИ III- озеленяване в кв.1а (337.25); южна част от УПИ II-(487)-озеленяване кв.16 (119.20 кв.м.); северната част на УПИ I-(483) озеленяване (291.95 кв.м.) и на УПИ II-(320.483) за автостанция (256.55 кв.м.) в кв.48; целия УПИ IV-ООД (1075 кв.м.), който става УПИ IV ЖП район в кв.17, улична регулация на юг между осови точки 137 и 138 (63.82 кв.м.); улична регулация на юг между осови точки 25А и 25Б (97.08 кв.м.); южната част от УПИ III-озеленяване в квартал 13 (516.38 кв.м.), съгласно приложения проект към докладната записка.

Засегнатите участъци стават публична държавна собственост.

**ПО ТРИНАДЕСЕТА ТОЧКА ОТ ДНЕВНИЯ РЕД**

Приемане на дарение на недвижим поземлен имот 6 (шест), включен в УПИ III- за озеленяване, в кв.1а, с площ от 530 кв.м. (петстотин и тридесет квадратни метра), по действащия план на село Хитрино, одобрен през 1984 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 8 и ал.2; чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 77**

На основание чл.5, ал.3 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

**Р Е Ш И:**

**1.**Приема дарение от МАЙФЕР ЕМИН ХАЛИЛ, с адрес село Хитрино, община Хитрино, област Шумен, ул.”Възраждане” № 8, действаща в качеството си на собственик на ½ идеална част от наследствен имот и като пълномощник на сестра си ФАРИЯ ЕМИН ИСМАИЛ, с адрес село Венец, община Венец, област Шумен, улица „Янтра” № 1, собственик на ½ идеална част на следния техен наследствен имот, а именно:

ПОЗЕМЛЕН ИМОТ 6 (шест), включен в УПИ III- за озеленяване, кв.1а, представляващ земя с площ от 530 кв.м. (петстотин и тридесет квадратни метра), по действащия план на село Хитрино, одобрен през 1984 година, съгласно Заповед № РД- 119/22.03.2017 година, удостоверение за данъчна оценка изх.№ 7709000515/10.08.2018 година.

**2.**Упълномощава Кмета на община Хитрино да извърши необходимите правни и фактически действия при сключване на договор за дарение на описания в точка 1 имот.

**ПО ЧЕТИРИНАДЕСЕТА ТОЧКА ОТ ДНЕВНИЯ РЕД**

Информация за състоянието на престъпността и охраната на обществения ред през второто тримесечие на 2018 година в община Хитрино.

Докладва г-н Мустафа Ахмед- председател на Общински съвет Хитрино. Запозна присъстващите със справката от главен инспектор Данаил Димитров- началник на РУ (районно управление) град Шумен, относно състоянието на престъпността и охраната на обществения ред през второто тримесечие на 2018 година в община Хитрино.

**ПО ПЕТНАДЕСЕТА ТОЧКА ОТ ДНЕВНИЯ РЕД**

Докладни записки:

**15.1.**Докладна записка от г-н Нуридин Исмаил- кмет на община Хитрино, съдържаща отчет на получените и изразходвани средства по сметката на община Хитрино от дарения за подпомагане на пострадалите, вследствие от взрива на цистерни на влакова композиция в село Хитрино, за периода от 12.12.2016 година до 30.06.2018 година.

Докладва г-н Нуридин Исмаил- кмет на община Хитрино подробно запозна присъстващите с отчета в докладната записка и с приложение № 1 към докладната записка. Съобщи- това е отчет, който представлява особен интерес. Всяка сутрин като видим няколко човека, които не са пострадали и си шушукат те обсъждат другите, които са пострадали, въпреки това, което сме направили и за тях. За добрините, които сме направили и правим аз, членовете и председателя на обществения съвет, председателя на общинския съвет, зам.кметовете и други пишем и даваме обяснения. Аз, в София- в Национална следствена служба стоя и давам обяснения като престъпник за добрините, които правим, заради някои хора, които пишат неверни сведения. Съобщи за подадена анонимна жалба от работник, работил на ж.п. прелеза в село Хитрино. Този работник кога е работил, кога е успявал и да наблюдава, знаейки имена, човека бил много наблюдателен, аз от предметните помощи съм продавал в магазина. Ние управляваме средствата, кандидатстваме за тях, усвояваме ги, отчитаме ги, много работа, свързана с много време, труд, прицизна отчетност и контрол от съответните ведомства и организации. Няма да позволя за работата и грижите, които полагаме да е за сметка на това кой има желание да стане кмет, това няма никакво значение. Искам да ви уверя, че когато ме извикат в съдебна или друга институция, тогава и аз никого няма да жаля, аз притеснения нямам, но лъжи, клевети, селски клюки не одобрявам. Аз съм на доста години, за да си оставя „магарето в калта”. Общинският съвет, кметския екип на община Хитрино и кметовете на населените места са общественото лице на населението на община Хитрино и ако има някой нека да излезе и да каже, че дадено решение, прието от Общински съвет Хитрино не е в интерес на хората от община Хитрино.

Г-н Нуридин Исмаил продължи- надявам се, че по-голяма част от населението някой ден ще оценят това, което се прави. Имаме сключени 10 (десет) договора с Държавен фонд земеделие (ДФЗ), предстои да подпишем още два (2) и за читалището в Хитрино още един (1) договор, с общ размер 15 милиона лева. В заключение поясни: „никой да не ме сравнява със себе си, като дойде онова време и аз няма да пестя нищо, ако сме живи и здрави и това време ще дойде”.

Г-н Мустафа Ахмед- Председател на Общински съвет Хитрино- наближават изборите и клеветите ще нараснат. Ние, като членове на общинския съвет да разясняваме на населението, да се обръщат с проблемите си към кметския екип, а не по изопачен начин да коментират със случайни лица. Помощта за Хитрино е в размер на 7-8 милиона лева. Населението на Хитрино трябва да е доволно, че получи много повече, отколкото загуби. Такъв отчет ще искаме и от обществения съвет и всеки да вижда кой, какво е получил.

Г-н Гюнайдън Бейтиев Юнузов- Председател на Постоянната комисия (ПК) по бюджет, финанси, икономика, инвестиционна политика и нормативна уредба докладва становището на комисията, заседавала на 23.08.2018 година, в подкрепа предложението на г-н Нуридин Исмаил- кмет на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 24 и ал.2от ЗМСМА (Закона за местното самоуправление и местната администрация) прие

**РЕШЕНИЕ № 78**

На основание т.6 на Решение № 96 от 15.12.2016 година, прието от Общински съвет Хитрино, Общински съвет Хитрино

Р Е Ш И:

Приема отчета на получените и изразходвани средства по сметката на община Хитрино от дареня за подпомагане на пострадалите, вследствие на взрива на цистерни на влакова композиция в село Хитрино, за периода от 12.12.2016 година до 30.06.2018 година:

**1.**Получените средства към 30.06.2018 г. общо са в размер на **2 563 025** лв.,в т.ч. от БЧК – **1 578 876** лв. и от други – **984 149** лв. лв.,в т.ч. от:

* физически лица – 175 208 лв.
* фирми и др.юридически лица – 275 862 лв.
* други организации - 109 880 лв.
* от учебни заведения – 37 483 лв.
* политически партии – 123 246 лв.
* от общини и ОбС – 262 470 лв.

**2.**Изразходваните средства общо са в размер на **1 874 113** лв.,в т .ч . :

**2.1.От БЧК - 1 578 876 лв. за:**

* ел.техника и обзавеждане – 1 105 890 лв.;
* поставяне на дограми, врати и остъкляване – 170 662 лв.;
* топла храна за населението на с. Хитрино – 156 976 лв.

 **2.2.От Дарителска сметка - 440 585 лв. за:**

* еднократни помощи за тежко пострадали и на наследниците на починалите - 79 439 лв.,в т.ч. 38 000 лв. целеви , предоставени от „Булмаркет”;
* за лечение на пострадалите – 66 122 лв.
* топла храна за населението – 36 542 лв.;
* компенсация за ваучери, по 20 лв.на член от семейство – 5 400 лв.;
* поставяне на дограми, врати и остъкляване – 98 298 лв.;
* дърва за отопление – 24 408 лв.;
* за наеми и изплатена ел.енергия на пострадалите – 16 539 лв.;
* закупено дворно място за изграждане на нова къща – 13 500 лв.
* разходи за проектиране, изготвяне на КСС за ремонт на пострадалите къщи и други – 83 416 лв.
* преведени на СУ Хитрино -16 921 лв.

 **3.** Остатъкът по дарителската сметка към 30.06.2018 година общо е в размер на

**688 912** лв.,в т.ч. от БЧК – **145 348**  лв.и от дарения – **543 564** лв.

 Отчетът е съставен по пера и години е описан в таблица, съгласно Приложение № 1.

**15.2.**Докладна записка от г-н Нуридин Исмаил- кмет на община Хитрино за одобряване на извършените разходи за командировки на Кмета на община Хитрино и Председателя на Общински съвет Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т. 6 и ал.2 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 79**

На основание чл.8, ал.4 от Наредбата за командировките в страната, Общински съвет Хитрино

Р Е Ш И:

**1.**Одобрява извършените разходи за командировки в страната на Кмета на община Хитрино, както следва:

-за четвъртото тримесечие на 2017 г. – 112.61 лв.;

-за първото тримесечие на 2018 г. –120.00 лв.;

-за второто тримесечие на 2018 г. - 40.00 лв.

**2.**Одобрява извършените разходи за командировки в страната на Председателя на Общински съвет Хитрино за второто тримесечие на 2018 година – 40.00 лв.

**15.3.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 57 от 10.08.2018 година за изменение на Протокол № 18 от 08.08.2018 година в едно със Списък на лицата за отпускане на финансова помощ за извършване на строително-ремонтни работи.

Докладва г-н Ахмед Ахмед- зам.кмет на община Хитрино. Прави разяснения.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 80**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 57 от 10.08.2018 година за изменение на Протокол № 18 от 08.08.2017 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**15.4.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 58 от 10.08.2018 година, за изменение на Протокол № 15 от 08.08.2017 година в едно със Списък на лицата за отпускане на финансова помощ, за извършване на строително ремонтни работи.

Докладва г-н Ахмед Ахмед- зам.кмет на община Хитрино. Прави разяснения.

Г-н Гюнайдън Бейтиев Юнузов- Председател на Постоянната комисия (ПК) по бюджет, финанси, икономика, инвестиционна политика и нормативна уредба докладва становището на комисията, заседавала на 23.08.2018 година, в подкрепа предложението на г-н Ахмед Ахмед- зам.кмет на община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 81**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 58 от 10.08.2018 година за изменение на Протокол № 15 от 08.08.2017 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**15.5.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 59 от 10.08.2018 година, за изменение на Протокол № 18 от 08.08.2017 година в едно със Списък на лицата за отпускане на финансова помощ, за извършване на строително ремонтни работи.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 82**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 59 от 10.08.2018 година за изменение на Протокол № 18 от 08.08.2017 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**15.6.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 60 от 10.08.2018 година, за изменение на Протокол № 12 от 21.06.2017 година в едно със Списък на лицата за отпускане на финансова помощ, за извършване на строително ремонтни работи.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 83**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 60 от 10.08.2018 година за изменение на Протокол № 12 от 21.06.2017 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**15.7.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 61 от 10.08.2018 година, за изменение на Протокол № 9 от 09.05.2017 година в едно със Списък на лицата за отпускане на финансова помощ, за извършване на строително ремонтни работи.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 84**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 61 от 10.08.2018 година за изменение на Протокол № 9 от 09.05.2017 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**15.8.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 62 от 10.08.2018 година, за изменение на Протокол № 28 от 29.09.2017 година в едно със Списък на лицата за отпускане на финансова помощ, за извършване на строително ремонтни работи.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 85**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 62 от 10.08.2018 година за изменение на Протокол №28 от 29.09.2017 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**15.9.**Докладна записка от г-н Ахмед Ахмед- зам.кмет на община Хитрино за изпълнение на проект: „Социално подпомагане на населението на село Хитрино, област Шумен, за преодоляване на последствията от железопътния инцидент на 10.12.2016 година”, одобряване на Протокол № 63 от 10.08.2018 година, в едно със Списък на лицата за отпускане на финансова помощ, за извършване на строително ремонтни работи.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл.17, ал.1; чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 86**

Във връзка със Заповед № РД 01-890 от 14.12.2016 година на Министъра на труда и социалната политика, Общински съвет Хитрино

Р Е Ш И:

Одобрява Протокол № 63 от 10.08.2018 година в едно със Списък на лицата за отпускане на финансова помощ, за извършване на строително-ремонтни работи, на комисия назначена със Заповед № РД- 439 от 27.12.2016 година на Кмета на община Хитрино.

**ПО ШЕСНАДЕСЕТА ТОЧКА ОТ ДНЕВНИЯ РЕД**

Питане.

Не се направиха питания.

Поради изчерпване на дневния ред г-н Мустафа Мехмед Ахмед- Председател на Общински съвет Хитрино закри заседанието в 11.35 часа.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО